Tribunal dexa na liberdadi suspeitus di explorason sexual.
Tá trata di mesmu casu undi ki prokurador di ministériu públiku stá involvidu . Vítima segundu informasons ki Icca dá fika grávida dipôs di ser abusada sexualmenti. Tribunal di komarca di Praia dexa na liberdadi seis individus akusadus di stá involvidu num casu di explorason sexual di um adolescenti di 14 anu, na zona di Paiol na sidadi Praia.
Informasons Tradu pá és jornal tá flá má kes 6 suspeitus, 5 homis ku 1 mudjer, fica ku termu di identidadi y residênsia, undi kês tá parci di tempus a tempus na autoridadi.
Tá recorda ki segundu informasons avansadu pá A Nação, tá suspeitadu ki és menor tá prostituiba ku apoiu di Mudjer ki nu refiri di riba y dá daba el dinheru kê ganha ku prostituison.
Casu:
Tudu contisi kuandu família di adolescenti dá konta má adolescenti tinha sinal di gravidez. És apresenta di imediatu kexa na polísia judiciáriu pamodi és diskunfia má algum ” makaku bedju” tinha engravidadu és adolescenti, estudanti di 7° anu di liceu.
Na polísia judiciáriu, menor flá nomis di alguns homis ku idadis ti 60 anus ku kenha ke tá tinha relason sexual, entri és staba um prokurador di ministériu públiku ki di akordu ku nôs fontis ka foi obidu na tribunal.
Família di vítima ka kre dá más informasons ku medu di represália, és flá mês tá prifiri dexa justisa fazi sês trabadju.
Um familiar di menor ki tá mora na Portugal, txiga di publika sobri és asuntu na sê página di Facebook, ku nomis y fotus di kes violadoris, tudu és vizinhus di vítima, más dipôs kaba pá paga publikason.
É di fla inda, má menor djá tradu di kel ambienti undi é tá viveba y é sta na kuidadus di Centru di emergênsia di ICCA.
“A Nação /DYPK”
Suspeitus di abusu sexual di um adolescenti na liberdadi
Tribunal dexa na liberdadi suspeitus di explorason sexual.
kea_Latn kea_Latn kea_Latn kea_Latn ast_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn